b'\n_START_ARTICLE_\nCamp de concentraci\xc3\xb3 de Dachau\n_START_SECTION_\nCronologia\n_START_PARAGRAPH_\n1933. Inauguraci\xc3\xb3. Pocs mesos despr\xc3\xa9s d\'arribar els nazis al poder va obrir-se per albergar primerament presos pol\xc3\xadtics contraris al r\xc3\xa8gim, principalment comunistes, socialistes i altres "enemics de l\'Estat". Himmler, el 21 de mar\xc3\xa7 de 1933, feia passar una circular a tots els caps de policia on anunciava l\'obertura del camp "a favor de la pacificaci\xc3\xb3 nacional i segons el desig de la poblaci\xc3\xb3". Primer va servir per a "cust\xc3\xb2dia preventiva". M\xc3\xa9s endavant serien una poderosa societat paral\xc2\xb7lela. Theodor Eicke, el primer cap de Dachau, redact\xc3\xa0 un reglament intern que comen\xc3\xa7ava equiparant la toler\xc3\xa0ncia amb la feblesa. Lentament les mesures preses a Dachau foren seguides per la resta dels camps. En aquest camp es formaren els primers SS._NEWLINE_1935. Comencen a recloure\'s altres tipus de presoners, a m\xc3\xa9s dels pol\xc3\xadtics, com Testimonis de Jehov\xc3\xa0, homosexuals i emigrants._NEWLINE_1936. Ampliaci\xc3\xb3 del camp, amb capacitat per a 6.000 deportats._NEWLINE_1938. Reclusi\xc3\xb3 d\'oponents pol\xc3\xadtics dels territoris annexionats, i m\xc3\xa9s d\'11.000 jueus alemanys i austr\xc3\xadacs._NEWLINE_1939. Deportaci\xc3\xb3 de milers de gitanos (Sinti i Roma)._NEWLINE_1940. M\xc3\xa9s de 13.000 presoners s\xc3\xb3n deportats de Pol\xc3\xb2nia, entre ells alguns capellans i religiosos cat\xc3\xb2lics._NEWLINE_1941. Comen\xc3\xa7ament de l\'execuci\xc3\xb3 en massa de m\xc3\xa9s de 4.000 presoners sovi\xc3\xa8tics._NEWLINE_1942. M\xc3\xa9s de 2.500 presoners s\xc3\xb3n assassinats amb gas verin\xc3\xb3s al castell de Hartheim, prop de Linz._NEWLINE_1943. Construcci\xc3\xb3 de m\xc3\xa9s de 150 subcamps, on els presoners fan treballs for\xc3\xa7ats per a la ind\xc3\xbastria b\xc3\xa8l\xc2\xb7lica._NEWLINE_1944. 10.000 presoners jueus s\xc3\xb3n assassinats als subcamps. Es desencadena una epid\xc3\xa8mia de tifus._NEWLINE_1945. Alliberament del camp per les tropes dels EUA.\n_START_SECTION_\nAlliberament del camp\n_START_PARAGRAPH_\nEl camp va ser alliberat per tropes nord-americanes el 17 d\'abril de 1945. Va ser reconstru\xc3\xaft parcialment l\'any 1965, per la voluntat d\'antics presoners.'